Komisijos ataskaita Europos Parlamentui ir Tarybai apie EŽŪGF išlaidas - Išankstinio perspėjimo sistema Nr. 1–3/2008 /* SEK/2008/0535 galutinis */





[pic] | EUROPOS BENDRIJŲ KOMISIJA | Briuselis, 25.4.2008 SEK(2008) 535 galutinis KOMISIJOS ATASKAITA EUROPOS PARLAMENTUI IR TARYBAI apie EŽŪGF išlaidas Išankstinio perspėjimo sistema Nr. 1–3/2008 TURINYS 1. EŽŪGF 2008 m. biudžetinė procedūra 3 2. EŽŪGF asignuotosios pajamos 3 3. Pajamos iš laikinų restruktūrizavimo mokesčių (cukraus sektoriuje) 4 4. 2008 m. EŽŪGF biudžeto vykdymo pastabos 4 5. EŽŪGF asignuotų pajamų naudojimas 6 6. Pajamų iš laikinų restruktūrizavimo mokesčių (cukraus sektoriuje) naudojimas 6 7. Cukraus pramonės restruktūrizavimo fondo naudojimas 7 8. Išvados 7 1 PRIEDAS: | EŽŪGF 2008 M. BIUDžETINė PROCEDūRA | 2 PRIEDAS: | PRELIMINARUS EžūGF ASIGNAVIMų PANAUDOJIMAS 2008 01 31 | 1. EŽŪGF 2008 M. BIUDžETINė PROCEDūRA Europos žemės ūkio garantijų fondo (EŽŪGF) 2008 m. biudžetinė procedūra kartu su atitinkamomis kiekvieno procedūros etapo asignavimų sumomis apibendrinama 1 priede pateiktoje lentelėje. 2007 m. gegužės pradžioje Komisija priėmė Europos žemės ūkio garantijų fondo (EŽŪGF) žemės ūkio preliminarų biudžeto projektą (PBP), kuriame įsipareigojimų asignavimai sudaro 42194,8 mln. EUR, o mokėjimų asignavimai – 42319,9 mln. EUR. Numatytų asignavimų suma buvo grindžiama įvairių susijusių produktų vidaus ir išorės rinkos sąlygų vertinimu, vaisių ir daržovių reformos pasiūlymo poveikiu, taip pat moduliavimo normos, siekiančios maksimalią 5 % ribą, poveikiu tiesioginei pagalbai . 2007 m. liepos mėn. biudžeto klausimų Ekonomikos ir finansų taryba priėmė biudžeto projektą (BP), kuriuo sumažino PBP nurodytus asignavimus 550,0 mln. EUR. Asignavimai rinkos priemonėms buvo horizontaliai sumažinti 350,0 mln. EUR suma, išskyrus schemas, susijusias su maistu labiausiai nepasiturintiems asmenims, nemokamu vaisių ir daržovių paskirstymu ir pienu mokykloms. Sąskaitų patvirtinimui skirti asignavimai buvo padidinti 200,0 mln. EUR (neigiamos išlaidos). Tačiau per pirmąjį PBP svarstymą Europos Parlamentas ne tik panaikino Tarybos padarytą sumažinimą, bet ir maždaug 30,0 mln. EUR padidino asignavimus – daugiausia toms schemoms, kurioms Taryba netaikė horizontalaus asignavimų mažinimo. 2007 m. spalio mėn. Komisija, remdamasi naujausiais žemės ūkio teisės aktų, žemės ūkio rinkų bei JAV dolerio ir euro kurso pokyčiais, peržiūrėjo ir atnaujino į PBP įtrauktų poreikių pradinius skaičiavimus, ir biudžeto valdymo institucijai pateikė taisomąjį raštą Nr. 2/2008. Jame Komisija paprašė, kad būtų skirta 40862,3 mln. EUR įsipareigojimų asignavimų ir 40988,5 mln. EUR mokėjimų asignavimų. Palyginti su asignavimais, kurie buvo nurodyti PBP iš pradžių, Komisijos taisomajame rašte 2008 m. biudžetui prašomi asignavimai sumažinti 1332,5 mln. EUR. 2007 m. gruodžio mėn. plenarinėje sesijoje Europos Parlamentas priėmė 2008 m. biudžetą. 2008 m. biudžeto įsipareigojimų asignavimai žemės ūkio priemonėms ir tiesioginei pagalbai (5-ta politikos sritis) buvo 40562,3 mln. EUR, o mokėjimų asignavimai – 40688,5 mln. EUR. Be to, 17-ai politikos sričiai (veterinarijos ir fitosanitarijos priemonėms) numatyta 281,7 mln. EUR įsipareigojimų asignavimų, o mokėjimų asignavimų – 225,7 mln. EUR. 11-tai politikos sričiai (žuvininkystei) 2008 m. biudžete numatyta 32,5 mln. EUR įsipareigojimų asignavimų ir 31,5 mln. EUR mokėjimų asignavimų. 2008 m. biudžete EŽŪGF skirta 40876,5 mln. EUR įsipareigojimų asignavimų ir 40945,6 mln. EUR mokėjimų asignavimų. Įsipareigojimų ir mokėjimų asignavimai skiriasi todėl, kad Komisijos tiesioginėms išmokoms žemės ūkio produktų pardavimui skatinti, žemės ūkio politikos strategijai ir koordinavimo priemonėms bei veterinarijos ir fitosanitarijos priemonėms yra naudojami diferencijuoti asignavimai. 2. EŽŪGF ASIGNUOTOSIOS PAJAMOS Remiantis naujojo BŽŪP finansinio reglamento (EB) Nr. 1290/2005 34 straipsnio nuostatomis, pajamos, gautos ištaisius finansines klaidas pagal sprendimus dėl sąskaitų atitikties patvirtinimo, pajamos susigrąžinus sumas dėl pažeidimų ir pajamos, gautos taikant pieno mokestį, yra laikomos pajamomis, asignuotomis finansuoti EŽŪGF išlaidas. Pagal tas taisykles visos asignuotosios pajamos arba jų dalis gali būti naudojamos EŽŪGF išlaidoms finansuoti, jei biudžeto valdymo institucijos suteiktų asignavimų nepakanka valstybių narių patiriamoms išlaidoms finansuoti. Nepanaudota tokių pajamų dalis bus savaime perkeliama į kitus biudžetinius metus. Sudarant 2008 m. biudžetą buvo apskaičiuotos ir ateinančių biudžetinių metų pajamos, ir sumos, kurias buvo tikimasi perkelti iš 2007 į 2008 biudžetinius metus. Į tokias apskaičiuotas sumas biudžeto valdymo institucija atsižvelgė priimdama 2008 m. biudžeto asignavimus. Konkrečiau: - apskaičiuota, kad susigrąžinus sumas po atitikties patvirtinimo ir susigrąžinus sumas dėl pažeidimų turėtų būti gauta atitinkamai 500,0 mln. EUR ir 80,0 mln. EUR pajamų, o pajamos iš pieno mokesčio turėtų būti 219,0 mln. EUR. Taigi apskaičiuota, kad 2008 biudžetiniais metais turėtų būti gauta 799,0 mln. EUR asignuotųjų pajamų; - apskaičiuota, kad iš 2007 į 2008 biudžetinius metus turėtų būti perkelta 1138,0 mln. EUR asignuotųjų pajamų; - į bendrą 1937,0 mln. EUR sumą atsižvelgta, 467,0 mln. EUR suma sumažinus asignavimus, kuriuos prašyta skirti vaisių ir daržovių sektoriaus gamintojų organizacijų veiklos lėšoms, ir 1470,0 mln. EUR suma sumažinus bendrosios išmokos schemai prašytus asignavimus. Biudžeto valdymo institucija šioms schemoms galiausiai skyrė atitinkamai 105,0 mln. EUR ir 27220,0 mln. EUR asignavimų. 3. PAJAMOS Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) Laikini cukraus sektoriaus restruktūrizavimo mokesčiai laikomi asignuotosiomis pajamomis, kurios naudojamos finansuoti cukraus pramonės restruktūrizavimo pagalbą ir kitą cukraus pramonės restruktūrizavimo fonde numatytą pagalbą. Nuo 2006–2007 m. prekybos metų iki 2008–2009 prekybos metų šiuos mokesčius už turimas kiekybines cukraus, insulino sirupo ir izogliukozės kvotas kasmet moka valstybių narių ūkio subjektai. Tuos mokesčius valstybės narės turi sumokėti į fondą dviem dalimis: atitinkamai iki kiekvienų metų kovo 31 d. ir lapkričio 30 d. Sudarant 2008 m. biudžetą apskaičiuota, kad tokios pajamos ateinančias biudžetiniais metais turėtų būti 2374,0 mln. EUR. Kartu buvo tikimasi, kad iš 2007 į 2008 biudžetinius metus bus perkelta 530,0 mln. EUR suma. 4. 2008 M. EŽŪGF BIUDžETO VYKDYMO PASTABOS 2 priede pateikiami duomenys apie faktinį biudžeto vykdymą laikotarpiu nuo 2007 m spalio 16 d. iki 2008 m. sausio 31 d. Jie lyginami su išlaidų įvertinimu, parengtu remiantis Tarybos reglamento (EB) Nr. 1290/2005[1] 20 straipsnio nuostatomis nustatytu rodikliu. Toliau trumpai apžvelgiami biudžeto straipsniai, kuriuos įgyvendinant nustatyti didžiausi faktinio ir numatyto 2008 m. biudžeto vykdymo skirtumai. 4.1. Piniginiai veiksniai Vadovaujantis Reglamento (EB) Nr. 1290/2005 21 straipsniu, biudžeto valdymo institucijos priimtas biudžetas buvo parengtas remiantis vidutiniu JAV dolerio ir euro kursu 2007 m. liepos–rugsėjo mėn., t. y. 1 EUR = 1,37 USD. Reikėtų pažymėti, kad 2007 m. rugpjūčio 1 d.–2008 m. sausio 31 d. vidutinis kursas buvo apytikriai 1 EUR = 1,43 USD, t. y. maždaug 4,4 % didesnis už kursą, kuriuo remtasi rengiant 2008 m. biudžetą. Per minėtą laikotarpį patirtose išlaidose atsispindi dolerio ir euro kurso santykio kitimas. Reiktų pažymėti, kad euro ir dolerio kurso kitimo tendencijos daro poveikį nustatant eksporto grąžinamąsias išmokas už tam tikrus žemės ūkio produktus, ypač už javus ir cukrų. 4.2. Rinkos veiksniai 4.2.1. Javai (–55,3 mln. EUR) Šiuo metu biudžeto asignavimų panaudojimas, palyginti su rodikliu, viršijamas, nes paspartėjo grūdų pardavimas intervencijos tvarka. Be to, šią tendenciją lėmė ir tai, kad tokio pardavimo vidaus kainos buvo aukštesnės už kainas, taikytas sudarant 2008 m. biudžetą. 4.2.2. Cukrus (–83,8 mln. EUR) Biudžeto asignavimai, palyginti su rodikliu, nevisiškai panaudojami, nes sumažėjo eksportuojamo cukraus kiekis, palyginti su jo kiekiu sudarant 2008 m. biudžetą. 4.2.3. Vaisiai ir daržovės (+124,8 mln. EUR) Palyginus patirtas išlaidas su rodikliu, matyti, kad, kaip minėta, 2008 m. sausio 31 d. asignavimų panaudojimas viršytas. Tačiau reikėtų pažymėti, kad biudžeto asignavimai buvo viršyti dėl techninių priežasčių. Apskaičiuotos 467,0 mln. EUR pajamos buvo asignuotos gamintojų organizacijų veiklos lėšų vaisių ir daržovių sektoriuje išlaidoms finansuoti. Šios pajamos nebuvo įtrauktos į prašytus ir biudžeto valdymo institucijos šiam sektoriui skirtus 2008 m. biudžeto asignavimus. Todėl šiuo metu patiriamos išlaidos lyginamos su rodikliu, taikomu asignavimų sumai, kuri sumažinta šiam sektoriui asignuotų pajamų suma. Būtent todėl šiuo metu vykdant biudžetą asignavimai viršijami. Jei būtų atsižvelgta į šiam straipsniui asignuotas pajamas, būtų nepanaudota maždaug 95,1 mln. EUR asignavimų. 4.2.4. Vynas (–111,0 mln. EUR) Biudžeto asignavimai, palyginti su rodikliu, nevisiškai panaudojami, nes sulėtėjo valstybių narių restruktūrizavimo ir pertvarkymo pagalbos grąžinimas. Šiuo metu laikoma, kad toks asignavimų panaudojimas yra laikino pobūdžio. 4.3. Tiesioginė pagalba (+ 3759,6 mln. EUR) Palyginus patirtas išlaidas su rodikliu, matyti, kad, kaip minėta, 2008 m. sausio 31 d. asignavimų panaudojimas viršytas – daugiausiai dėl atsietos tiesioginės pagalbos. Reikėtų pažymėti, kad biudžeto asignavimai buvo viršyti dėl techninių priežasčių. Apskaičiuotos 1470,0 mln. EUR pajamos asignuotos bendrosios išmokos schemos išlaidoms finansuoti. Šios pajamos nebuvo įtrauktos į prašytus ir biudžeto valdymo institucijos šiai schemai skirtus 2008 m. biudžeto asignavimus. Todėl šiuo metu patiriamos išlaidos lyginamos su rodikliu, taikomu asignavimų sumai, kuri mažesnė šiai schemai asignuotų pajamų suma. Būtent todėl šiuo metu vykdant biudžetą asignavimai viršijami. Jei būtų atsižvelgta į šiam straipsniui asignuotas pajamas, būtų nepanaudota maždaug 2552,7 mln. EUR asignavimų. 5. EŽŪGF ASIGNUOTų PAJAMų NAUDOJIMAS Iš 2 LENTELėS MATYTI, KAD 2008 M. SAUSIO 31 D. buvo surinkta 458,3 mln. EUR asignuotųjų pajamų: - pajamos susigrąžinus sumas po atitikties patvirtinimo – maždaug 204,9 mln. EUR (papildomų pajamų tikimasi gauti iki biudžetinių metų pabaigos); - dėl pažeidimų susigrąžintos sumos – maždaug 33,3 mln. EUR (papildomų pajamų tikimasi gauti iki biudžetinių metų pabaigos); - 220,1 mln. EUR suma, gauta iš pieno mokesčio (palyginti su iš pradžių planuota 219,0 mln. EUR suma). Nors iš pradžių planuota, kad iš 2007 į 2008 metus bus perkelta 1138,0 mln. EUR asignuotųjų pajamų, iš tikrųjų perkelta iš 1159,5 mln. EUR. 6. PAJAMų Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) NAUDOJIMAS 2007 M. LAPKRIčIO MėN. VALSTYBėS NARėS SUMOKėJO ANTRą LAIKINų RESTRUKTūRIZAVIMO mokesčių įmoką už 2006–2007 prekybos metus, kuri yra maždaug 858,1 mln. EUR. Nors iš pradžių planuota, kad iš 2007 į 2008 metus bus perkelta 530,0 mln. EUR asignuotųjų pajamų, iš tikrųjų perkelta 735,8 mln. EUR. 7. CUKRAUS PRAMONėS RESTRUKTūRIZAVIMO FONDO NAUDOJIMAS Sausio mėn. pabaigoje valstybės narės sumokėjo maždaug 1,3 mln. EUR už pagalbą cukraus pramonės restruktūrizavimui, įvairinimo pagalbą ir pagalbą cukrui rafinuoti. 8. IšVADOS Valstybių narių išlaidoms, susijusioms su rinkos priemonėmis ir tiesiogine pagalba, kompensuoti nuo 2007 m. spalio 16 d. iki 2008 m. sausio 31 d. panaudota 30696,0 mln. EUR EŽŪGF biudžeto asignavimų, t. y. asignavimų panaudota maždaug 3578,5 mln. EUR per daug. Toks perviršis pirmiausia siejamas su atsieta tiesiogine pagalba ir ypač su bendrosios išmokos schema. Remiantis 4.2 ir 4.3 punktuose pateiktomis pastabomis, galima teigti, kad toks perviršis yra laikinas ir kad pavojus, jog dabartinių biudžeto asignavimų nepakaks valstybių narių deklaruotoms išlaidoms finansuoti, yra labai nedidelis. 1 P R I E D A S EŽŪGF asignavimai - 2008 m. biudžetinė procedūra [pic][pic] [pic] [1] OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).